genees | Rachelle Du Bois
Tag Archive | genees
This entry was posted on July 15, 2015, in Lewe, Wysheid and tagged afrikaans, Diep, fluistering, gedig in Afrikaans, genees, gister, groei, hart, liefde, stilte, vreugde, waagmoed, wysheid.	Leave a comment
Die put van lees en skryf
Ek het my die afgelope twee weke die tyd gegun om boeke te lees wat ek nog altyd wou. En dit was pure vreugde. My lesery was tweedoelig: eerstens om die ou klassieke gunstelinge op te soek, en tweedens om te gaan kyk wat en hoe die wêreld se voorste liefdesromanskrywers skryf.
Nouja, ek kan met sekerheid sê ek het geleer – baie geleer.
Omdat ek as onafhanklike Afrikaanse skrywer my eie idee het van waaroor daar geskryf kan en moet word, het ek veral boeke gelees uit die penne van Amerikaanse, Britse, en Ierse skrywers.
Kyk, hulle speel nie. Hulle noem 'n ding op sy naam. Daar's nie doekies omdraai of ligvoets trippel oor dinge wat ons nooit eers aan sal dink om te sê of te oor te praat nie. Daar's geen heilige koeie nie – alles word tot op die been oopgevlek. Maar hulle is pynlik eerlik; amper skokkend eerlik, en daar's min sentiment te bespeur. Sommige boeke is woordpornografie – en ek is nie preuts nie – met min of geen storielyn nie. Ek het min tyd met hulle verwyl. En dan was daar die wat ek moeilik kon neersit. Ag, 'n mooi boek is 'n heerlikheid wat mens lank bybly.
Maar ek wil nie soos hulle skryf nie. Ek wil ook nie Mills en Boon-tipe romanse skryf nie. Ek het niks teen hul kort romantiese ontvlugtingstories nie. Dit val in die smaak van 'n groot leserskring. En dit raak niks dieper as die oppervlak nie.
Ek wil eerder 'n boek skryf wat jou gaan by bly – iets wat jy saam met jou gaan dra en onthou solank as wat jy kan onthou. 'n Boek waaroor jy met groot vreugde en genoegdoening gaan nadink. In mooi Afrikaans oor ons mense wat vandag leef, oor hul seerkry en swaarkry, liefkry en heel word. Ek wil nie oor geloof of politiek skryf nie. Dis ideologie. Ek wil oor mense en hul lewens skryf, mense soos ek en jy. Ek wil 'n onuitputlike bron van vreugde en genoegdoening vir jou skep met woorde. Ek wil vir jou hoop bring, en liefde.
Daarom bring ek vir jou stories wat ek in woorde toegedraai het en wat uit my hart kom. Ek bring dit vir jou want dis 'n gawe wat ek ontvang het En dat jy meer hiervan sal wil lees.
Dis jou storie. Lees dit en geniet dit.
This entry was posted on March 2, 2015, in Uncategorized and tagged Afrikaanse eboek, Afrikaanse Liefdesverhale, Amazon.com, betowering, boeke, Diep, e-boek, eboeke, Eerste liefde, genees, groei, hartstog, hoop, liefdesverhale.	Leave a comment